**Gerhard Stolze** (født 1. oktober 1926 i Dessau, død 11. mars 1979 i Garmisch-Partenkirchen) var en tysk operasanger (tenor).

Han var en karaktertenor og best kjent som Wagner-sanger. Hans signaturrolle var Mime (*Rhingullet* og *Siegfried*). Andre viktige roller var David (*Mestersangerne fra Nürnberg*), Loge (*Rhingullet*), Aegisth (*Elektra*) og Herodes (*Salome*). Han sang også kapteinen i *Wozzeck*, og rollene til Oberon i *En midtsommernattsdrøm* (Benjamin Britten) og keiser Nero, som begge opprinnelig ble skrevet for countertenor. Han spilte inn Mozarts høye syngespill tenor-roller, Monostatos og Pedrillo.

Han tolker Mime på begge studioopptakene av *Siegfried* av Herbert von Karajan og Georg Solti.

Stemmen hans var svært høy, tynn og gjennomborende og i stand til et ekstraordinært utvalg av nyanser. Hans stil splittet kritikere og publikum skarpt, spesielt i rollene som Mime og Herodes. Den ble nedverdiget som overneurotisk, herliggjort sprechgesang av noen, mens andre roste den for dens dype karakterisering og forbløffende virtuositet.

Han debuterte i 1949 ved statsoperaen i Dresden som Moser, en av mestersangerne i *Mestersangerne fra Nürnberg*, den samme rollen som han sang under sin første opptreden på Bayreuth-festivalen i 1951. Han var medlem av Staatsoper Berlin fra 1953–1961. Andre operahusdebuter inkluderte Wiener Staatsoper i 1957, Covent Garden i 1960 (som Mime i en komplett *Ring* under Solti) og Metropolitan Opera i 1968 som Loge. Han sang i de første forestillingene eller de første iscenesettelsene av Werner Egks *Der Revisor*, Heimo Erbses *Julietta*, Carl Orffs *Oedipus der Tyrann*, Frank Martins *Le mystère de la Nativité* og Giselher Klebes *Jacobowsky und der Oberst*.

Stolze hadde vært gift med operasangeren Gerda Prochaska i sitt andre ekteskap siden 1977. Han døde i 1979 52 år gammel og ble gravlagt i Garmisch kirkegård i Garmisch-Partenkirchen.

Innspillinger (utvalg)
----------------------

* Georg Solti: *Nibelungenringen* (som Mime i *Siegfried*), *Salome* (som Herodes), *Elektra* (som Aegisth), *Tryllefløyten* (som Monostatos)
* Herbert von Karajan: *Nibelungenringen* (som Loge i *Rhingullet*/som Mime i *Siegfried*)
* Hans Knappertsbusch: *Mestersangerne fra Nürnberg* (som David)
* Eugen Jochum: *Carmina Burana*
* Wolfgang Sawallisch: *Tannhäuser* (Bayreuther Festspiele 1962, som Walther von der Vogelweide)

Referanser
----------

1. 1 2   Gemeinsame Normdatei, besøkt 9. april 2014[Hentet fra Wikidata]
2. 1 2   Autorités BnF, data.bnf.fr, besøkt 10. oktober 2015[Hentet fra Wikidata]
3. 1 2   Brockhaus Enzyklopädie, oppført som Gerhard Wolfgang Stolze, Brockhaus Online-Enzyklopädie-id stolze-gerhard-wolfgang, besøkt 9. oktober 2017[Hentet fra Wikidata]
4. ↑   Gemeinsame Normdatei, besøkt 10. desember 2014[Hentet fra Wikidata]
5. ↑   Gemeinsame Normdatei, besøkt 30. desember 2014[Hentet fra Wikidata]
6. ↑  Paul. Gruber, (1993). *The Metropolitan Opera guide to recorded opera*. Metropolitan Opera Guild. ISBN 0-393-03444-5. OCLC 26547357.
7. ↑  «Star der Opernwelt und „emanzipierter" Ehemann».  **(tysk)**. 30. september 2006. Besøkt 15. mai 2021.  Ekstern lenke i `|verk=` (hjelp)
8. ↑  «Wolfram Schwinger: Zum Tod von Gerhard Stolze: Der Sing-Schauspieler. In: Die Zeit. Nr. 13/1979». *www.zeit.de*. Besøkt 2. juli 2023.

Eksterne lenker
---------------

* Wagner-tenorer og heldentenorer
* Artikkel[*død lenke*] i *Oxford Dictionary of Music* via Oxford Music Online.

|  |  |
| --- | --- |
| Oppslagsverk/autoritetsdata | Brockhaus Enzyklopädie **·** Deutsche Biographie **·** VIAF **·** GND **·** LCCN **·** ISNI **·** BNF **·** BNF (data) **·** SUDOC **·** NKC **·** BNE **·** MusicBrainz **·** Discogs **·** AllMusic
 |